**Starpinstitucionālās sadarbības** **vienošanās**

*par* *Latvijas valstspiederīgo bērnu tiesību aizsardzību ārvalstīs*

Rīgā 2017. gada 14.  decembrī

**Latvijas Republikas Tieslietu ministrija** (turpmāk – Tieslietu ministrija), reģistrācijas Nr. 90000070045, tās valsts sekretāra Raivja Kronberga personā, kurš rīkojas saskaņā ar Ministru kabineta 2017. gada 16. augusta noteikumiem Nr. 474 "Tieslietu ministrijas nolikums", **Latvijas Republikas Ārlietu ministrija** (turpmāk – Ārlietu ministrija), reģistrācijas Nr. 90000069065, tās valsts sekretāra Andreja Pildegoviča personā, kurš rīkojas saskaņā ar Ministru kabineta 2003. gada 29. aprīļa noteikumiem Nr. 237 "Ārlietu ministrijas nolikums", **Latvijas Republikas Labklājības ministrija** (turpmāk – Labklājības ministrija), reģistrācijas Nr. 90000022064, tās valsts sekretāra Ingus Allika personā, kurš rīkojas saskaņā ar Ministru kabineta 2004. gada 27. janvāra noteikumiem Nr. 49 "Labklājības ministrijas nolikums", **Valsts bērnu tiesību aizsardzības inspekcija**, reģistrācijas Nr. 90002056949, tās priekšnieka vietnieces Anitas Gothardes personā, kura rīkojas saskaņā ar Labklājības ministrijas 2017. gada 31. maija rīkojumu Nr. 23.1-1-01/191 un Ministru kabineta 2005. gada 29. novembra noteikumiem Nr. 898 "Valsts bērnu tiesību aizsardzības inspekcijas nolikums", **Latvijas Republikas tiesībsarga birojs** (turpmāk – Tiesībsarga birojs), reģistrācijas Nr. 90000055101, Latvijas Republikas tiesībsarga Jura Jansona personā, kurš rīkojas saskaņā ar Tiesībsarga likumu, **Biedrība "Latvijas Bāriņtiesu darbinieku asociācija"** (turpmāk – Bāriņtiesu darbinieku asociācija), reģistrācijas Nr. 000806798, tās valdes priekšsēdētājas Baibas Melderes personā, kura rīkojas saskaņā ar Bāriņtiesu darbinieku asociācijas 2007.  gada 31. maija statūtiem,

kopā saukti – Puses, atsevišķi – Puse,

**pamatojoties uz:**

[1] Apvienoto Nāciju Organizācijas (turpmāk – ANO) 1948. gada 10. decembra Vispārējās cilvēktiesību deklarācijas 25. pantu, kas nosaka, ka ikvienam bērnam ir tiesības uz īpašu gādību un palīdzību;

[2] ANO 1989. gada 20. novembra Bērna tiesību konvencijas 8. un 20. pantu, kas nosaka, ka dalībvalstis apņemas respektēt ikviena bērna tiesības aizsargāt savu identitāti, tostarp pilsonību, vārdu un ģimenes saites, kā paredzēts tiesību aktos, nepieļaujot nelikumīgu iejaukšanos, kā arī bērnam, kuram īslaicīgi vai pastāvīgi nav savas ģimenes vai kuru viņa paša interesēs nedrīkst atstāt ģimenē, ir tiesības uz īpašu valsts aizsardzību un palīdzību;

[3] Hāgas 1996. gada 19. oktobra konvencijas par jurisdikciju, piemērojamiem tiesību aktiem, atzīšanu, izpildi un sadarbību attiecībā uz vecāku atbildību un bērnu aizsardzības pasākumiem (turpmāk – Hāgas konvencija) preambulā vērsto uzmanību uz to, cik svarīga ir starptautiska sadarbība bērnu tiesību aizsardzības jomā;

[4] Padomes 2003. gada 27. novembra Regulas (EK) Nr. 2201/2003 par jurisdikciju un spriedumu atzīšanu un izpildi laulības lietās un lietās par vecāku atbildību un par Regulas (EK) Nr. 1347/2000 atcelšanu (turpmāk – Regula) preambulas 25. punktu, kas nosaka, ka centrālai iestādei jāsadarbojas gan vispārējos jautājumos, gan konkrētos gadījumos, tajā skaitā, lai sekmētu ģimeņu strīdu atrisināšanu draudzīgā ceļā;

[5] ANO 1963. gada Vīnes konvencijas par konsulārajiem sakariem (turpmāk – Vīnes konvencija) 3. pantu un 5. panta h) apakšpunktu, kas nosaka, ka Ārlietu ministrija nodrošina Latvijas valstspiederīgo bērnu tiesību aizsardzību ārvalstīs, jo sevišķi, ievērojot Vīnes konvencijas 38. pantā un 55. panta 1. punktā un ANO 1961. gada Vīnes konvencijas par diplomātiskajiem sakariem 41. panta 1. punktā noteiktās konsulārās amatpersonas pilnvaras un ierobežojumus to īstenošanā;

[6] likuma “Par Hāgas konvenciju par jurisdikciju, piemērojamiem tiesību aktiem, atzīšanu, izpildi un sadarbību attiecībā uz vecāku atbildību un bērnu aizsardzības pasākumiem” 2. pantu un Regulas 53. pantu, kas nosaka, ka Tieslietu ministrija nodrošina Latvijai saistošo starptautisko līgumu bērnu tiesību aizsardzības jomā izpildi Latvijas Republikā un pilda Latvijas Centrālās iestādes funkcijas Hāgas Konvencijas un Regulas ietvaros;

[7] Bērnu tiesību aizsardzības likuma 5. panta pirmās daļas 3. punktu, kas nosaka, ka bērna tiesību aizsardzību valstī tostarp nodrošina valsts un pašvaldību institūcijas;

[8] Bāriņtiesu likuma 2. un 4. pantu, kas nosaka, ka bāriņtiesa ir novada vai republikas pilsētas pašvaldības izveidota aizbildnības un aizgādnības iestāde, kura prioritāri nodrošina bērna tiesību un tiesisko interešu aizsardzību;

[9] Latvijas Republikas Saeimas 2016. gada 28. janvāra Deklarāciju par nepilngadīgo Latvijas valstspiederīgo tiesību aizsardzību ārvalstīs, ar ko uzdots Latvijas kompetentajām iestādēm pēc iespējas aktīvi iesaistīties Latvijas valstspiederīgo bērnu aizsardzībā ārvalstīs, lai nodrošinātu ārvalstīs dzīvojošo Latvijas valstspiederīgo bērnu tiesības saglabāt savu identitāti, citastarp vārdu, pilsonību, ģimenes saites, dzimto valodu;

 [10] Ministru kabineta 2017. gada 16. augusta noteikumu Nr. 474 "Tieslietu ministrijas nolikums" 6.3. apakšpunktu,

[11] Ministru kabineta 2003. gada 29. aprīļa noteikumu Nr. 237 "Ārlietu ministrijas nolikums" 4.4. apakšpunktu,

[12] Ministru kabineta 2004. gada 27. janvāra noteikumu Nr. 49 "Labklājības ministrijas nolikums" 5.2.1 un 7.3. apakšpunktu,

[13] Ministru kabineta 2005. gada 29. novembra noteikumu Nr. 868 "Valsts bērnu tiesību aizsardzības inspekcijas nolikums" 2. punktu,

[14] Tiesībsarga likuma 11. pantu,

[15] Bāriņtiesu darbinieku asociācijas 2007. gada 31. maija statūtu 2. nodaļu,

**ievērojot:**

[1] apstākli, ka atsevišķu valstu kompetentās institūcijas nav konsekventi ievērojušas Vīnes konvencijas 37. pantā noteiktos pienākumus informēt par ikvienu gadījumu, kad nepilngadīgā Latvijas valstspiederīgā interesēs ir aizbildņa iecelšana;

[2] apstākli, ka veiksmīgai un efektīvai Latvijas valstspiederīgo bērnu tiesību aizsardzībai ārvalstīs nepieciešama visu Latvijas Republikas iesaistīto valsts un pašvaldību institūciju saskaņota operatīva un vispusīga sadarbība;

noslēdz šādu vienošanos par starpinstitucionālo sadarbību (turpmāk – Vienošanās):

**1. Vienošanās priekšmets**

Vienošanās priekšmets ir sadarbības nodrošināšana starp Pusēm nolūkā īstenot sekmīgu Latvijas valstspiederīgo bērnu tiesību aizsardzību ārvalstīs.

**2. Pušu pienākumi**

**2.1. Pušu vispārējie pienākumi**

 2.1.1. Puse nepieciešamības gadījumā informē attiecīgo Pusi par Latvijas valstspiederīgā bērna iespējamiem tiesību pārkāpumiem ārvalstī.

2.1.2. Puse nekavējoties informē Tieslietu ministriju par bērna izņemšanas no Latvijas valstspiederīgo aprūpes gadījumiem vai par ārpusģimenes aprūpes nodrošināšanu Latvijas valstspiederīgajam bērnam ārvalstī, ja saņemta attiecīga informācija.

2.1.3. Pēc Tieslietu ministrijas lūguma Puse sniedz Tieslietu ministrijai atbalstu Vienošanās 2.2.7., 2.2.8. un 2.2.9. apakšpunktā noteikto darbību veikšanā.

2.1.4. Informāciju, kurā ietverti fiziskas personas dati, Puse nosūta attiecīgajai Pusei tikai tad, ja šādu datu aprite ir noteikta ārējā normatīvajā aktā ar precīzi norādītu datu apjomu un konkrētu datu izmantošanas mērķi, un ievērojot visas ar fizisku personu datu aizsardzību saistītās prasības.

2.1.5. Puses koordinēti sadarbojas sabiedrības informēšanā par bērnu aprūpes nodrošināšanu ārvalstīs, palīdzības saņemšanas iespējām un nepieciešamību sadarboties ar ārvalsts kompetentajām iestādēm.

**2.2. Tieslietu ministrijas pienākumi**

2.2.1. Tieslietu ministrija, saņemot informāciju, kurā norādīts, ka no Latvijas valstspiederīgo ģimenes ārvalstī izņemts bērns, vai informāciju, ka bērnam nodrošināta ārpusģimenes aprūpe ārvalstī, nekavējoties sazinās ar ārvalsts Centrālo iestādi Hāgas konvencijas vai Regulas ietvaros un noskaidro: 2.2.1.1. kādu apstākļu dēļ bērns izņemts no ģimenes;

2.2.1.2. kāda ir bērna pašreizējā situācija (piemēram, vai tiek nodrošināta ārpusģimenes aprūpe, kā tiek nodrošinātas bērna tiesības un intereses);

2.2.1.3. kādas darbības bērna vecākiem jāveic un kādu palīdzību ārvalsts kompetentās iestādes jau sniedza vai var sniegt bērna vecākiem, lai veicinātu bērna atgriešanos ģimenē;

2.2.1.4. kādas darbības jāveic Latvijas kompetentajām institūcijām, lai bērns tiktu nodots vecāku aprūpē.

2.2.2. Tieslietu ministrija, saņemot Vienošanās 2.2.1. apakšpunktā minēto informāciju, vienlaikus nosūta attiecīgajai bāriņtiesai informācijas pieprasījumu uz tās oficiālo elektroniskā pasta adresi, lūdzot:

2.2.2.1. informēt, vai attiecīgā Latvijas valstspiederīgo ģimene iepriekš bijusi bāriņtiesas vai sociālā dienesta redzeslokā un saistībā ar kādiem jautājumiem, kā arī sniegt viedokli par vecāka spējām īstenot bērna aprūpi;

2.2.2.2. apzināt, vai kāds no bērna radiniekiem vai tuviniekiem apņemas audzināt bērnu savā ģimenē, pozitīvas atbildes gadījumā uzsākot aizbildņa vai potenciālā aprūpētāja kandidāta izvērtēšanu;

2.2.2.3. iesaistīties piemērota aizbildņa vai audžuģimenes meklēšanā, ja neviens no bērna radiniekiem vai tuviniekiem nevar uzņemties bērna aprūpi;

2.2.2.4. sagatavot pieteikumu vai lūgumu ārvalsts kompetentajai tiesai par lietas nodošanu Latvijai saskaņā ar Hāgas konvencijas 9. pantu vai Regulas 15. pantu, ja to darbības teritorijā ir bērna vecāku deklarētā dzīvesvieta, bet, ja bērna vecākiem nav deklarētas dzīvesvietas, - ja to darbības teritorijā bērna vecāki faktiski dzīvo, bet, ja bērna vecāku faktiskā dzīvesvietā ir ārvalstīs, - ja to darbības teritorija bija vecāku pēdējā deklarētā dzīvesvieta.

2.2.3. Tieslietu ministrija koordinē turpmāku informācijas apmaiņu starp attiecīgo bāriņtiesu un ārvalsts kompetento iestādi, nepieciešamības gadījumā sniedzot bāriņtiesai nepieciešamo atbalstu.

2.2.4. Tieslietu ministrija uzrauga lietas virzību un savas kompetences ietvaros, jo īpaši, veicina Latvijas valstspiederīgā bērna atgriešanos vecāku aprūpē vai, ja tas objektīvu iemeslu dēļ nav iespējams, nodošanu ģimeniskā vidē, proti, ārvalstī vai Latvijā dzīvojošā radinieka vai tuvinieka aprūpē vai audžuģimenē Latvijā.

2.2.5. Ja Tieslietu ministrijas rīcībā ir informācija, ka ārvalsts kompetentā iestāde nolēmusi nodot jurisdikciju Latvijai, Tieslietu ministrija nekavējoties nosūta attiecīgo informāciju uz tās bāriņtiesas oficiālo elektroniskā pasta adresi, kuras darbības teritorijā ir bērna vecāku deklarētā dzīvesvieta, bet, ja bērna vecākiem nav deklarētas dzīvesvietas, tai bāriņtiesai, kuras darbības teritorijā bērna vecāki faktiski dzīvo, bet, ja bērna vecāku faktiskā dzīvesvietā ir ārvalstīs, tai bāriņtiesai, kuras darbības teritorijā bija vecāku pēdējā deklarētā dzīvesvieta, lietas turpmākai izskatīšanai atbilstoši Latvijas Republikas normatīvajiem aktiem.

2.2.6. Ja Tieslietu ministrijas rīcībā ir informācija, ka ārvalsts kompetentā iestāde nolēmusi ievietot bērnu Latvijā dzīvojošā radinieka, tuvinieka vai audžuģimenes aprūpē Latvijā, Tieslietu ministrija nekavējoties nosūta attiecīgo informāciju tai bāriņtiesai, kuras darbības teritorijā dzīvo attiecīgais bērna radinieks, tuvinieks vai audžuģimene, ārpusģimenes aprūpes lietas iekārtošanai.

2.2.7. Tieslietu ministrija pēc nepieciešamības izstrādā informatīvus materiālus un vadlīnijas vecākiem bērnu aprūpes nodrošināšanai ārvalstīs, kurās dzīvo no Latvijas emigrējušo lielākais īpatsvars, vai kurās novērotas Latvijas valstspiederīgo bērnu tiesību aizsardzības problēmas.

2.2.8. Tieslietu ministrija ierosina augsta līmeņa amatpersonu pārrunas vai sadarbības dokumentu izstrādi ar to ārvalstu attiecīgajām iestādēm, kurās novērotas Latvijas valstspiederīgo bērnu tiesību aizsardzības būtiskās problēmas.

2.2.9. Tieslietu ministrija ne retāk kā reizi gadā apkopo statistikas datus par Latvijas valstspiederīgo bērnu tiesību aizsardzības ārvalstīs situāciju.

**2.3. Ārlietu ministrijas pienākumi**

2.3.1. Ja ārvalsts kompetentā iestāde Vīnes konvencijas 37. panta noteiktajā kārtībā nav sniegusi Latvijas kompetentajai iestādei informāciju par aizbildņa iecelšanu Latvijas valstspiederīgajam, Ārlietu ministrija attiecīgajai ārvalsts iestādei nosūta pieprasījumu sniegt šādu informāciju.

2.3.2. Ārlietu ministrija pārliecinās, vai Latvijas valstspiederīgajam attiecīgajā ārvalstī ir pieejams juridiskais atbalsts un tulks, vai tai ir pietiekami izskaidrota bērna aizgādības tiesību procesa nozīme, un vai persona netiek diskriminēta. Ja tiek konstatēts, ka minētie nosacījumi nav ievēroti, Ārlietu ministrija, sadarbojoties ar kompetentajām ārvalsts iestādēm, iesaistās to risināšanā. Ārlietu ministrija informē Puses par radušos situāciju un iesaista tās situācijas risināšanā Pušu kompetences ietvaros.

2.3.3. Ārlietu ministrija nepieciešamības gadījumā nodrošina atbalstu Pušu sadarbībai ar ārvalstu kompetentajām iestādēm.

2.3.4. Ārlietu ministrija sniedz Latvijas valstspiederīgajiem nepieciešamo informāciju, lai veicinātu viņu konstruktīvu sadarbību ar ārvalsts kompetentajām iestādēm bērna vislabākajās interesēs.

**2.4. Latvijas Republikas tiesībsarga, Labklājības ministrija un Valsts bērnu tiesību aizsardzības inspekcijas pienākums**

Latvijas Republikas tiesībsargs, Labklājības ministrija un Valsts bērnu tiesību aizsardzības inspekcija pēc Puses lūguma sniedz informatīvu atbalstu savas kompetences ietvaros, jo sevišķi par bērna labāko interešu nodrošināšanas iespējām, bērnu tiesību aizsardzības sistēmu, bērnu un ģimenes tiesību institūtiem, pieejamiem sociālajiem pakalpojumiem un palīdzību un citiem jautājumiem.

* 1. **Latvijas Bāriņtiesu darbinieku asociācijas pienākums**

Latvijas Bāriņtiesu darbinieku asociācija pēc Puses lūguma sniedz atbalstu bāriņtiesām to kompetencē esošo darbību veikšanā.

1. **Vienošanās izpildē ievērojamie noteikumi**

3.1. Pušu pārstāvji, Pusēm savstarpēji vienojoties, ne retāk kā reizi gadā piedalās Tieslietu ministrijas rīkotajās starpinstitucionālajās tikšanās, lai diskutētu par Latvijas valstspiederīgo bērnu tiesību aizsardzības ārvalstīs aktuālo situāciju, nepieciešamajiem uzlabojumiem vai citiem problēmjautājumiem. Pusēm ir tiesības iniciēt šādas tikšanās.

3.2. Puses izplata informāciju par apmācību semināriem, pieredzes apmaiņas braucieniem, konferencēm un citām aktivitātēm vai jaunumiem, kas veicina Vienošanās mērķa labāku īstenošanu, izmantojot to iekšējos informācijas kanālus.

3.3. Puses savstarpējai informācijas apmaiņai izmanto Vienošanās 4. nodaļā norādītās e-pasta adreses.

**4. Pušu kontaktpersonas**

4.1. Tieslietu ministrijas Starptautiskās sadarbības departamenta direktore **Baiba Jugane-Lintere**, tālruņa Nr. 67036824, e-pasts: Baiba.Jugane-Lintere@tm.gov.lv.

4.2. Tieslietu ministrijas Starptautiskās sadarbības departamenta juriste **Anastasija Jumakova**, tālruņa Nr. 67036790, e-pasts: Anastasija.Jumakova@tm.gov.lv.

4.3. Tieslietu ministrijas Starptautiskās sadarbības departamenta juriste **Anna Čekanovska**, tālruņa Nr. 67036846, e-pasts: Anna.Cekanovska@tm.gov.lv.

4.4. Tieslietu ministrijas Starptautiskās sadarbības departamenta juriste **Madara Rieksta**, tālruņa Nr. 67036836, e-pasts: Madara.Rieksta@tm.gov.lv.

4.5. Tieslietu ministrijas Starptautiskās sadarbības departamenta juriste **Līva Upena**, tālruņa Nr. 67036846, e-pasts: Liva.Upena@tm.gov.lv.

4.6. Ārlietu ministrijas Konsulārā departamenta Konsulārās palīdzības nodaļas vadītāja **Sandra Salmiņa-Šuke**, tālruņa Nr. 67016367, e-pasts: Sandra.Salmina-Suke@mfa.gov.lv, palidziba@mfa.gov.lv.

4.7. Labklājības ministrijas Bērnu un ģimenes politikas departamenta direktore **Linda Liepa**, tālruņa Nr. 67021632, e-pasts: Linda.Liepa@lm.gov.lv.

4.8. Labklājības ministrijas Bērnu un ģimenes politikas departamenta vecākā eksperte **Inese Celmiņa**, tālruņa Nr. 67021615, e-pasts: Inese.Celmina@lm.gov.lv.

4.9. Tiesībsarga biroja Bērnu tiesību nodaļas vadītāja **Laila Grāvere**, tālruņa Nr. 67201408, e-pasts: laila.gravere@tiesibsargs.lv, tiesibsargs@tiesibsargs.lv.

4.10. Valsts bērnu tiesību aizsardzības inspekcijas priekšnieka vietniece **Anita Gotharde**, tālruņa Nr. 67359137, e-pasts: anita.gotharde@bti.gov.lv.

4.11. Valsts bērnu tiesību aizsardzības inspekcijas Bāriņtiesu un audžuģimeņu departamenta direktore **Valentīna Gluščenko**, tālruņa Nr. 67359135, e-pasts: valentina.gluscenko@bti.gov.lv.

4.12. Valsts bērnu tiesību aizsardzības inspekcijas Bāriņtiesu un audžuģimeņu departamenta direktores vietniece **Līga Tetere**, tālruņa Nr. 67359150, e-pasts: liga.tetere@bti.gov.lv.

4.13. Bāriņtiesu darbinieku asociācijas valdes priekšsēdētāja **Baiba Meldere**, tālruņa Nr. 67142509, e-pasts: info@barintiesuasociacija.lv

4.14. Par Vienošanās 4.1., 4.2., 4.3., 4.4., 4.5., 4.6., 4.7., 4.8., 4.9., 4.10., 4.11., 4.12. un 4.13. punktā norādīto kontaktpersonu maiņu vai izmaiņām kontaktpersonu rekvizītos attiecīgā Puse informē pārējās Puses 5 darbdienu laikā pēc attiecīgām izmaiņām, nosūtot uz Pušu oficiālo e-pasta adresi, kas norādīta Vienošanās 6. nodaļā, šādu informāciju: kontaktpersonas vārds, uzvārds, amats, elektroniskā pasta adrese un tālruņa numurs.

**5. Citi noteikumi**

5.1. Ja Pusēm rodas domstarpības par Vienošanās piemērošanas kārtību, tās tiek risinātas savstarpējās sarunās, ja nepieciešams, grozot Vienošanās tekstu.

5.2. Puse, kura nav varējusi vai nevar izpildīt Vienošanās saistības faktisko vai tiesisko apstākļu maiņas dēļ, rakstiski 5 darbdienu laikā informē pārējās Puses par faktisko vai tiesisko apstākļu maiņas iestāšanos, pievienojot iestājušos apstākļu apstiprinājumu un to raksturojumu. Puse 5 darbdienu laikā no Vienošanās saistību izpildes faktisko vai tiesisko apstākļu maiņas izbeigšanās rakstiski to paziņo pārējām Pusēm un norāda, no kura brīža tā atsāk pildīt Vienošanās paredzētās saistības.

5.3. Vienošanās stājas spēkā pēc Pušu parakstīšanas.

5.4. Vienošanos var grozīt, Pusēm savstarpēji vienojoties. Vienošanās grozījumi stājas spēkā, kad tie ir noformēti rakstiski, saskaņoti ar Pušu augstākajām iestādēm un ir Pušu parakstīti. Vienošanās grozījumi ir Vienošanās neatņemama sastāvdaļa.

5.5. Vienošanās ir sagatavota latviešu valodā sešos vienādos eksemplāros uz 5 lapām, pa vienam katrai Pusei.

**6. Pušu rekvizīti**

|  |  |
| --- | --- |
| **Tieslietu ministrija**Reģ. Nr. 90000070045Adrese: Brīvības bulvāris 36, Rīga, LV-1536Tālrunis: 67036801; Fakss: 67210823E-pasts: tm.kanceleja@tm.gov.lvValsts sekretārs R.Kronbergs**Tiesībsarga birojs**Reģ. Nr. 90000055101Adrese: Baznīcas iela 25, Rīga, LV-1010Tālrunis: 67686768Fakss: 67244074E-pasts: tiesibsargs@tiesibsargs.lvLatvijas Republikastiesībsargs J.Jansons**Bāriņtiesu darbinieku asociācija**Reģ. Nr. 000806798Adrese: Raiņa iela 8, Saulkrasti, Saulkrastu novads, LV-2160Tālrunis: 67142509Fakss: 67142509E-pasts: info@barintiesuasociacija.lvValdes priekšsēdētāja B.Meldere | **Ārlietu ministrija**Reģ. Nr. 90000069065Adrese: K.Valdemāra iela 3, Rīga, LV-1395Tālrunis: 67016201Fakss: 67828121E-pasts: mfa.cha@mfa.gov.lvValsts sekretārs A. Pildegovičs**Labklājības ministrija**Reģ. Nr. 90000022064Adrese: Skolas iela 28, Rīga, LV-1331Tālrunis: 80205100Fakss: 67276445E-pasts: lm@lm.gov.lvValsts sekretārs I. Alliks**Valsts bērnu tiesību aizsardzības inspekcija**Reģ. Nr. 90002056949Adrese: Ventspils iela 53, Rīga, LV-1002Tālrunis: 67359128Fakss: 67359159E-pasts: pasts@bti.gov.lvPriekšnieka vietniece A.Gotharde |